عمر ایوب خان

عمر ایوب خان (ڄَمݨ دی تَرِیخ 26 جنوری 1968) ہک پاکستانی سیاست دان ہن۔ اوہ اپریل 2021 توں اپریل 2022 تائیں عمران خان دی وزارت عظمیٰ دے تحت اقتصادی امور دے آخری وفاقی وزیر ہن۔ اوہ ایندے توں پہلے 11 ستمبر 2018 توں 16 اپریل 2021 تائیں وفاقی وزیر برائے توانائی رہ ڳئے ہن۔ اوہ اگست 2018 توں جنوری 2023 تائیں پاکستان دی قومی اسمبلی دے رکن رہ ڳئے ہن۔ اوہ پاکستان دے سابق صدر، فیلڈ مارشل ایوب خان دے پوہترے ہن۔ ایندے توں پہلے اوہ 2002 توں 2007 تائیں اتے ول 2014 توں 2015 تائیں رکن قومی اسمبلی رہ ڳئے، اوہ 2004 توں 2007 تائیں وفاقی کابینہ وچ وزیر مملکت برائے خزانہ وی رہ ڳئے ہن۔ اوہ 27 مئی 2023 توں پاکستان تحریک انصاف دے سیکرٹری جنرل دے طور تے خدمات انجام ݙیندے پئے ہن۔

## ابتدائی زندگی
عمر ایوب 28 جنوری 1968 کوں ہری پور، مغربی پاکستان وچ ترین پشتون پس منظر دے ہندکو ٻولݨ آلے ہزاریوال خاندان وچ پیدا تھئے۔ اوہ پاکستان مسلم لیگ (ن) نال تعلق رکھݨ آلے سیاست دان اتے ریٹائرڈ فوجی افسر گوہر ایوب خان دے پتر اتے پاکستان آرمی دے سابق کمانڈر انچیف ایوب خان دے پوہترے ہن جیہڑے 1958 توں 1969 تائیں پاکستان دے صدر رہ ڳئے ہن۔ انہاں بالترتیب 1993 اتے 1996 وچ جارج واشنگٹن یونیورسٹی توں ڈگریاں حاصل کیتیاں۔

## سیاسی کیرئیر

### پاکستان دے عام انتخابات، 2002ء
پاکستان دے عام انتخابات، 2002ء وچ عمر ایوب این اے-18 (ہری پور) توں پاکستان مسلم لیگ (ق) (پی ایم ایل کیو) دے امیدوار دے طور تے پاکستان دی قومی اسمبلی کیتے منتخب تھئے۔ انہاں 81,496 ووٹ حاصل کیتے اتے پیر صابر شاہ کوں ہرایا۔ عمر کوں وزیر اعظم شوکت عزیز دی وفاقی کابینہ وچ شامل کیتا ڳیا اتے وزیر مملکت برائے خزانہ مقرر کیتا ڳیا جتھاں انہاں 2004 توں 2007 تائیں خدمات انجام ݙتیاں۔

### پاکستان دے عام انتخابات، 2008ء
انہاں پاکستان دے عام انتخابات، 2008ء وچ مسلم لیگ (ق) دے امیدوار دے طور تے حلقہ این اے 19 (ہری پور) توں قومی اسمبلی دی نشست کیتے انتخاب لڑیا، پر اوہ ناکام رہے۔ انہاں 50,631 ووٹ حاصل کیتے اتے اوہ نشست سردار محمد مشتاق خان توں ہار ڳئے۔

### پاکستان دے عام انتخابات، 2013ء
انہاں 2012 وچ پاکستان مسلم لیگ (ن) (پی ایم ایل این) وچ شمولیت اختیار کر ڳھدی

انہاں پاکستان دے عام انتخابات، 2013ء وچ پی ایم ایل (این) دے امیدوار دے طور تے حلقہ این اے 19 (ہری پور) توں قومی اسمبلی دی نشست کیتے انتخاب لڑیا، پر اوہ ناکام رہے۔ انہاں 116,308 ووٹ حاصل کیتے اتے سیٹ راجہ عامر زمان توں ہار ڳئے۔

اوہ 2014 وچ تھیوݨ والے ضمنی انتخاب وچ مسلم لیگ (ن) دے امیدوار دے طور تے حلقہ این اے 19 (ہری پور) توں ول رکن قومی اسمبلی منتخب تھئے۔ اتے چیئرمین قائمہ کمیٹی برائے خزانہ، محصولات اتے اقتصادی امور دے طور تے وی خدمات انجام ݙتیاں۔ 2015 وچ، انہاں کوں عہدے توں ہٹا ݙتا ڳیا کیونکہ اوہ عہدے تے برقرار رہݨ کیتے نااہل تھی ڳئے ہن کیونکہ دھاندلی دی وجہ توں ووٹنگ دی بے ضابطگیاں دی وجہ توں حلقہ انتخاب کوں کالعدم قرار ݙتا ڳیا ہئی۔

### پاکستان کے عام انتخابات، 2018ء
پاکستان دے عام انتخابات، 2018ء فروری 2018 وچ، انہاں پاکستان تحریک انصاف (پی ٹی آئی) وچ شمولیت اختیار کر ڳھدی۔ اوہ 2018 دے پاکستانی عام انتخابات وچ پی ٹی آئی دے امیدوار دے طور تے حلقہ این اے-18 (ہری پور) توں ولا قومی اسمبلی کیتے منتخب تھئے۔ انہاں 172,609 ووٹ حاصل کیتے اتے بابر نواز خان کوں ہرایا۔ 11 ستمبر 2018 کوں انہاں وزیر اعظم عمران خان دی وفاقی کابینہ وچ شامل کیتا ڳیا۔ اتے انہاں کوں وفاقی وزیر برائے بجلی مقرر کیتا ڳیا۔ 24 اپریل 2019 کوں وزیر اعظم نے کابینہ دی ٹیم وچ ردوبدل دے بعد، انہاں کوں وزارت پیٹرولیم دا اضافی چارج ݙے ݙتا ڳیا، جیہڑا پہلے غلام سرور خان دے کول ہئی۔ اپریل 2021 دے ادھ وچ وزیر اعظم عمران خان نے کابینہ وچ ردوبدل کریندے ہوئیں عمر ایوب خان کوں ول وزیر توانائی توں اقتصادی امور دا وزیر بݨا ݙتا۔

## تخلیقات
2008 وچ، انہاں اسلام آباد وچ قائم جمہوریت نواز تھنک ٹینک پلڈاٹ کیتے پاکستان دی قومی اسمبلی دے ممبر دے کردار اتے ذمہ داریاں دے عنوان نال ہک رپورٹ لکھی۔

## ٻیا ݙیکھو

* پاکستان تحریک انصاف
* عمران خان کے خلاف تحریک عدم اعتماد

## حوالہ

ونکی:ویکی ڈیٹا کنوں انج مختصر وضاحت
ونکی:پاکستان تحریک انصاف دے قومی اسمبلی دے ارکان
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا کنوں ماخوذ پیشہ ورانہ ٻولی
ونکی:ویکی ڈیٹا دے مواد کوں ورتاوݨ آلے صفحے
ونکی:مادر علمی ویکی ڈیٹا کنوں ماخوذ